ดาวโจนส์ร่วงเกือบ800จุด/น้ำมัน,ทองคำพุ่งแรง
หุ้นดาวโจนส์ปิดร่วง 797.42 จุด ด้านราคาน้ำมันพุ่ง 3.72 ดอลลาร์ แตะเกือบ 120 ดอลลาร์ สูงสุดรอบ 14 ปี ขณะที่ทองคำเพิ่มขึ้น 29.30 ดอลลาร์
8 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,817.38 จุด ร่วงลง 797.42 จุด หรือ -2.37%, ดัชนี เอสแอนด์พี500 ปิดที่ 4,201.09 จุด ลดลง 127.78 จุด หรือ -2.95% และดัชนี แนสแดค ปิดที่ 12,830.96 จุด ลดลง 482.48 จุด หรือ -3.62% นักลงทุนวิตกกังวลว่า การพุ่งขึ้นของราคาน้ำมันอันเนื่องมาจากสงครามรัสเซีย-ยูเครนนั้น จะผลักดันให้อัตราเงินเฟ้อพุ่งขึ้นและส่งผลกระทบต่อการขยายตัวทางเศรษฐกิจสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 3.72 ดอลลาร์ ปิดที่ 119.40 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 5.10 ดอลลาร์ ปิดที่ 123.21 ดอลลาร์สัญญาน้ำมันดิบเวสต์เท็กซัสตลาดนิวยอร์กปิดพุ่งขึ้นแตะระดับสูงสุดในรอบ 14 ปี หลังมีรายงานว่าสหรัฐและชาติพันธมิตรในยุโรปกำลังพิจารณาระงับการนำเข้าน้ำมันจากรัสเซียเพื่อตอบโต้รัสเซียที่ใช้กำลังทหารรุกรานยูเครนราคาทองคำโคเม็กซ์งวดส่งมอบเดือนเมษายน เพิ่มขึ้น 29.30 ดอลลาร์ ปิดที่ 1,995.90 ดอลลาร์ต่อออนซ์ นักลงทุนยังคงเข้าซื้อทองคำในฐานะสินทรัพย์ปลอดภัย ท่ามกลางความวิตกกังวลเกี่ยวกับผลกระทบจากการทำสงครามระหว่างรัสเซียและยูเครน